El Fòrum per la Igualtat de Gènere de Burjassot celebra la seua primera reunió del curs
2025-07-24

Coordinat des d’Espai Dona, el servei d’atenció integral a la dona de l’Ajuntament de Burjassot, dirigit des de la regidoria d’Igualtat i Feminisme per l’Alcalde del municipi, Rafa García, el Fòrum per la Igualtat de Gènere del municipi celebrarà la seua primera reunió després de les vacances estivals.

Les entitats i persones que ho conformen i que estan implicats en el treball de sensibilització i prevenció en matèria d’Igualtat de Gènere i contra la violència masclista, estan citats en el Centre Social Ausiàs March, seu d’Espai dona, dijous que ve 3 d’octubre a les 17.30 hores.

La reunió començarà donant la benvinguda a les noves incorporacions del Fòrum per a, seguidament donar compte de les subvencions amb què compta Espai dona. Una vegada informats aquests dos punts, es donaran a conéixer les accions previstes per al tercer trimestre del 2019 i les pròximes accions del teixit associatiu de Burjassot pertanyent al Fòrum. Per a finalitzar, s’obrirà un torn de precs i preguntes.